# స్టార్ ప్లస్

స్టార్ ప్లస్| Type | టెలివిజన్ ఛానల్ |
| దేశం | భారతదేశం |
| ప్రసారపరిధి | ప్రపంచవ్యాప్తంగా (ఇరాన్, యూకే (UK), ఉత్తర కొరియాలలో మినహా) |
| కేంద్రకార్యాలయం | ముంబై, మహారాష్ట్ర, భారతదేశం |
| ప్రసారాంశాలు |
| భాష(లు) | ఇంగ్లీష్ (1991–2000) హిందీ (1996–ప్రస్తుతం) |
| చిత్రం ఆకృతి | 1080i HDTV (SDTV ఫీడ్ కోసం లెటర్ బాక్స్లో ఉన్న 576i/480i కి తగ్గించబడింది) **SD (స్టాండర్డ్ డెఫినిషన్), HD (హై డెఫినిషన్)** ఫీడ్‌లు అందుబాటులో ఉన్నాయి |
| యాజమాన్యం |
| యజమాని | జియోస్టార్ |
| చరిత్ర |
| ప్రారంభం | 15 December 1991 (15 December 1991) |
| మార్పు చెసింవారు | ఉత్సవ్ ప్లస్ (యూరప్) |
| లింకులు |
| వెబ్సైట్ | జియోహాట్‌స్టార్‌లో స్టార్ ప్లస్ |
| లభ్యత |
|  |
| Terrestrial |
| డిస్నీ+ హాట్‌స్టార్ | ఇండోనేషియా, మలేషియా, థాయిలాండ్, వియత్నాం, కెనడా, యునైటెడ్ కింగ్‌డమ్, బంగ్లాదేశ్, సింగపూర్ |
| స్ట్రీమింగ్ మీడియా |
| జియోహాట్‌స్టార్ | భారతదేశం |
| హులు | అమెరికా సంయుక్త రాష్ట్రాలు |
|  |

**స్టార్ ప్లస్** అనేది భారతీయ హిందీ-భాషా జనరల్ ఎంటర్‌టైన్‌మెంట్ పే టెలివిజన్ ఛానల్. ఇది జియోస్టార్ కు చెందింది, జియోస్టార్ అనేది రిలయన్స్ ఇండస్ట్రీస్, వయాకామ్18 (Viacom18), డిస్నీ ఇండియా ఉమ్మడి భాగస్వామ్యంతో ఏర్పడిన సంస్థ (జాయింట్ వెంచర్). దీని ప్రోగ్రామింగ్‌లో కుటుంబ నాటకాలు, రొమాంటిక్ డ్రామాలు, కామెడీలు, రియాలిటీ షోలు, క్రైమ్ షోలు ఉన్నాయి.

## చరిత్ర

ఇది స్టార్ ఎంటర్‌టైన్‌మెంట్‌గా 1991 డిసెంబర్ 15న ప్రారంభించబడింది. ఆ సమయంలో, ఇది ఆంగ్ల భాషా వినోద టెలివిజన్ ఛానల్‌గా ఉండేది. అమెరికా సంయుక్త రాష్ట్రాలు, యునైటెడ్ కింగ్‌డమ్, ఆస్ట్రేలియా, న్యూజీలాండ్ దేశాల అంతర్జాతీయ టెలివిజన్ షోలను ప్రసారం చేసేది. దానికి హిందీ భాషా మాధ్యమంగా జీ టీవీ ఉండేది.

1992 ఫిబ్రవరి 21న దీని పేరు స్టార్ ప్లస్‌గా మార్చబడింది. 1992 జూలై 1 నుండి ఇతర దేశాల్లో కూడా ఈ మార్పు కనిపించింది.

2000 జూన్ 30న జీ టీవీతో స్టార్ సంస్థ బంధం ముగిసిన తర్వాత, మరుసటి రోజు - అంటే 2000 జూలై 1 నుండి స్టార్ ప్లస్ పూర్తిగా హిందీ భాషా ఛానెల్‌గా రూపాంతరం చెందింది (1996 ఏప్రిల్ నుండి 2000 జూన్ వరకు, స్టార్ ప్లస్ హిందీ, ఇంగ్లీష్ కార్యక్రమాలను ప్రసారం చేసే ద్విభాషా (బైలింగ్వల్) టీవీ ఛానెల్‌గా ఉండేది), నెట్‌వర్క్ ఇంగ్లీష్-భాషా కౌంటర్‌పార్ట్ (సమాన స్థాయి) ఛానెల్‌గా స్టార్ వరల్డ్ మారింది. కంపెనీ సీఈఓ (CEO) సమీర్ నాయర్, ప్రోగ్రామింగ్ చీఫ్ తరుణ్ కటియాల్ అనేక కొత్త షోలను ప్రవేశపెట్టారు. ఇవి హిందీ-భాషా టెలివిజన్ బ్రాడ్‌కాస్టింగ్‌లో అత్యంత ప్రభావవంతమైన ఛానెల్‌గా దాని స్థానాన్ని సుస్థిరం చేయడంలో సహాయపడ్డాయి.

అమెరికా సంయుక్త రాష్ట్రాలలో ఈ ఛానల్ 2004 నవంబర్ నెలలో ప్రారంభించబడింది.

ఛానల్ హై-డెఫినిషన్ (HD) ఫీడ్ 2011 ఏప్రిల్ 15న ప్రారంభించబడింది.

స్టార్ ప్లస్ హెచ్‌డీ (HD) యునైటెడ్ కింగ్‌డమ్, ఐర్లాండ్ లలో 2011 చివరి నాటికి ప్రారంభం కావాల్సి ఉండగా, అది 2012 జూలై 5 వరకు వాయిదా పడింది.

2017 అక్టోబర్ 6న, కెనడాకు చెందిన ATN ఛానెల్ స్టార్ ప్రోగ్రామింగ్ హక్కులను కోల్పోయింది. కెనడియన్ మార్కెట్లోకి కొత్తగా ప్రవేశపెట్టిన స్ట్రీమింగ్ సర్వీస్ హాట్‌స్టార్‌కి వీక్షకులను మళ్లించింది.
2019 జనవరి 4న, స్టార్ తన లీనియర్ ఛానెల్‌లను హాట్‌స్టార్ కోసం యునైటెడ్ స్టేట్స్‌లో కూడా నిలిపివేసింది. 2023 సెప్టెంబర్ 14న, డిష్ నెట్‌వర్క్, స్లింగ్ టీవీ యునైటెడ్ స్టేట్స్‌లో స్టార్ ప్లస్‌తో పాటు ఇతర డిస్నీ స్టార్ ఛానెల్‌లను పునఃప్రారంభించాయి.

### పేరు మార్పిడి (రీబ్రాండింగ్)

2010 జూన్ 14న, ఇది ఒక రీబ్రాండింగ్‌కు గురైంది. దీర్ఘచతురస్రాకారంలో ఉన్న నీలం రంగు లోగో నుండి రూబీ రెడ్ (ఎరుపు) స్టార్ లోగోకు మార్చారు. "రిష్తా వహీ, సోచ్ నయీ" (అదే బంధం, కొత్త ఆలోచన) అనే ట్యాగ్‌లైన్‌ని తీసుకొచ్చారు. సిగ్నేచర్ ట్యూన్‌ను శంకర్-ఎహసాన్-లాయ్ స్వరపరచగా, శ్రేయా ఘోషాల్ పాడారు.

2016 నవంబర్ 7న, "నయీ సోచ్" (కొత్త ఆలోచన) అనే ట్యాగ్‌లైన్‌తో ఇది మళ్ళీ రీబ్రాండింగ్ పొందింది.

2018 మే 27న, మరొకసారి దీనిని రీబ్రాండింగ్ చేశారు. క్యాంపెయిన్ ఫేస్ (ప్రచార ముఖంగా) ఆలియా భట్ ఉన్నారు. గోల్డ్ స్వూష్‌ (బంగారు గీత) తో కూడిన రెడ్ క్రిస్టల్ (ఎరుపు రంగు స్పటిక) స్టార్ లోగోను, "రిష్తా వహీ, బాత్ నయీ" (అదే బంధం, కొత్త సంభాషణలు) అనే ట్యాగ్‌లైన్‌ను ఉపయోగించారు. దీని సిగ్నేచర్ సాంగ్‌ను ఏ. ఆర్. రెహమాన్ స్వరపరిచారు.

2020 డిసెంబర్ 30న, నెదర్లాండ్స్‌లో స్టార్ బ్రాండింగ్‌ను 2021 జనవరి 22 నుండి ఉత్సవ్‌గా మారుస్తామని డిస్నీ ప్రకటించింది. 2021 జనవరి 22న, స్టార్ ప్లస్ యునైటెడ్ కింగ్‌డమ్, యూరప్‌లలో ఉత్సవ్ ప్లస్‌గా మారింది.

## స్పందన

2000 సంవత్సరంలో, ఆదాయం, వీక్షకుల సంఖ్య (వ్యూయర్‌షిప్) పరంగా జీ టీవీ, సోనీ ఎంటర్‌టైన్‌మెంట్ టెలివిజన్ తర్వాత స్టార్ ప్లస్ మూడవ స్థానంలో ఉంది. ఆ సమయంలో ఛానెల్‌కు చెందిన ఏ ధారావాహిక కూడా టాప్ 10 జాబితాలో లేదు. *హూ వాంట్స్ టు బి ఏ మిలియనీర్?* అనే కార్యక్రమానికి హిందీ వెర్షన్‌గా, అమితాబ్ బచ్చన్ హోస్ట్‌గా *కౌన్ బనేగా కరోడ్‌పతి* ప్రారంభమై భారీ విజయం సాధించింది. ఇది 2000 సంవత్సరంలో నంబర్ వన్ షోగా నిలిచింది. అదే రోజున ప్రారంభమైన ఏక్తా కపూర్ ధారావాహిక *క్యుంకీ సాస్ భీ కభీ బహు థీ* కూడా గొప్ప విజయం సాధించి 2000 సంవత్సరంలో రెండవ అత్యధికంగా వీక్షించిన షోగా నిలిచింది. ఆ తర్వాత కొత్త సంవత్సరంలో కేబీసీ (KBC) ని వెనక్కినెట్టి మొదటి స్థానాన్ని ఆక్రమించింది. తర్వాతి 6 సంవత్సరాల పాటు అదే స్థానంలో కొనసాగింది. ఈ విజయాల కారణంగా స్టార్ ప్లస్ అత్యధికంగా వీక్షించిన ఛానెల్‌గా నిలిచింది. 2000 అక్టోబర్‌లో ప్రారంభమైన *కహానీ ఘర్ ఘర్ కీ*, ఒక సంవత్సరం తర్వాత ప్రారంభమైన *కసౌతి జిందగీ కే* తో పాటుగా బాలాజీ టెలీఫిలిమ్స్ బ్యానర్‌లో నిర్మితమైన మరెన్నో ధారావాహికలు కూడా స్టార్ ప్లస్ విజయ పరంపరను కొనసాగించాయి. ఆ సమయంలో స్టార్ ప్లస్ అత్యధిక వ్యూయర్‌షిప్ సాధించి, అప్పటి నుండి నం. 1 స్థానంలో కొనసాగుతోంది. ఆ కాలంలో ఛానెల్‌లో ప్రసారమైన చాలా ధారావాహికలు (80-90%) బాలాజీ టెలీఫిలిమ్స్ ద్వారానే నిర్మితమయ్యాయి. అప్పట్లో ప్రొడక్షన్ హౌస్‌కి వచ్చిన ఆదాయంలో 70% స్టార్ ద్వారానే లభించేది. 2006 తర్వాత, వారి అత్యుత్తమ రేటింగ్ ఉన్న షోల వీక్షకుల సంఖ్య తగ్గడం ప్రారంభించడంతో వాటిని ఛానెల్ ఒక్కొక్కటిగా రద్దు చేసింది. ఆ తర్వాత, 2008 జనవరి మొదటి వారంలో 5.28 TVR (టెలివిజన్ రేటింగ్ పాయింట్స్) సాధించడం ద్వారా *క్యుంకీ సాస్ భీ కభీ బహు థీ* ని ఓడించి అగ్రస్థానాన్ని కైవసం చేసుకున్న మొదటి హిందీ GEC (జనరల్ ఎంటర్‌టైన్‌మెంట్ ఛానెల్) షోగా *సప్నా బాబుల్ కా... బిదాయి* నిలిచింది. 2008 మార్చి వరకు, టాప్ టెన్ షోల జాబితాలోకి వస్తూ పోతూ ఉండేది. 2008 మార్చిలో, ప్రధాన పాత్రలు సాధన, అలేఖ్‌ల వివాహ సన్నివేశానికి 6 TVR సాధించింది. 2008 ఏప్రిల్ నుండి 2008 సెప్టెంబర్ వరకు, 2008 జూన్‌లో *క్యుంకీ సాస్ భీ కభీ బహు థీ*, *స్టార్ పరివార్ అవార్డ్స్*ల వల్ల రెండుసార్లు రెండవ స్థానానికి పడిపోవడం మినహాయించి, ఈ సిరీస్ స్థిరంగా మొదటి స్థానంలో నిలిచింది. 2008 అక్టోబర్ 5 నుండి 11 వరకు ఉన్న వారంలో, 6 TVR తో *బాలికా వధు* తర్వాత అత్యధికంగా వీక్షించిన రెండవ షోగా ఇది నిలిచింది. ఆ సంవత్సరంలో దీని అత్యధిక రేటింగ్, 2008 అక్టోబర్‌లో ప్రసారమైన తాజ్ మహోత్సవ్ (ఆగ్రాలో జరిగే ఉత్సవం) ఎపిసోడ్‌కు వచ్చిన 8.8 TVR. మొత్తంగా చూస్తే, 2008 నవంబర్‌లో సగటున 5, 6 TVR మధ్య సాధించి అత్యధికంగా వీక్షించిన రెండవ హిందీ షోగా నిలిచింది. అయితే, 2008 లో, తగ్గుతున్న రేటింగ్‌ల కారణంగా సీరియళ్ల రద్దు, దక్షిణ భారతదేశంలో ప్రాంతీయ కంటెంట్ కోసం ఉన్న జాయింట్ వెంచర్‌ రద్దు తదితర కారణాల వలన స్టార్ ఇండియా, బాలాజీ మధ్య విభేదాలు తలెత్తాయి. ఫలితంగా స్టార్ వాటాను బాలాజీ కొనుగోలు చేసే ఒప్పందం రద్దు చేయబడింది. ఈ పరిణామం తర్వాత రెండు సంస్థలు కొంత పతనాన్ని చవిచూశాయి. అయితే, రెండు సంవత్సరాల తర్వాత, అవి రాజీపడ్డాయి. ఆ తర్వాత 2010లో నిర్మించిన షో *తేరే లియే*. 2000ల దశాబ్దం చివరలో వ్యూయర్‌షిప్ (వీక్షకుల సంఖ్య) లో స్వల్ప తగ్గుదల కారణంగా, తొమ్మిదేళ్లుగా కైవసం చేసుకున్న నం.1 స్థానాన్ని ఏప్రిల్ 2009లో ప్రత్యర్థి ఛానెల్ కలర్స్ టీవీ చేతిలో కోల్పోయి మొదటిసారిగా రెండవ స్థానానికి పడిపోయింది. మే 2009 చివరి వారంలో, తొమ్మిదేళ్లలో తొలిసారిగా జీ టీవీ చేతిలో ఓడిపోయి మూడవ స్థానానికి నెట్టబడింది. కేవలం *యే రిష్తా క్యా కెహ్లతా హై* మాత్రమే టాప్ 10 షోల జాబితాలో తన రేటింగ్‌ను కాపాడుకోగలిగింది. *యే రిష్తా క్యా కెహ్లతా హై* టాప్ 10 లో తన రేటింగ్‌ను నిలుపుకున్న తర్వాత, ఇతర షోలైన *సాథ్ నిభానా సాథియా*, *దియా ఔర్ బాతి హమ్*, *ఇస్ ప్యార్ కో క్యా నామ్ దూన్?*, *యే హై మొహబ్బతేన్*, *మన్ కీ ఆవాజ్ ప్రతిజ్ఞ* స్టార్ ప్లస్ తిరిగి టాప్ 10 స్థానాన్ని దక్కించుకోవడానికి సహాయపడ్డాయి.

2020లో 12వ వారంలో, హిందీ GEC (జనరల్ ఎంటర్‌టైన్‌మెంట్ ఛానెల్) విభాగంలో ఇది ఐదవ స్థానానికి పడిపోగా, భారతదేశం వ్యాప్తంగా ఆరవ స్థానంలో నిలిచింది. ఆ తర్వాతి వారం, కోవిడ్-19 మహమ్మారి కారణంగా ప్రొడక్షన్, కొత్త ఎపిసోడ్‌ల ప్రసారం నిలిపివేయబడి పాత వాటిని ప్రసారం చేయడంతో, ఛానెల్ టాప్ 10 భారతీయ ఛానెల్‌ల జాబితాలో కూడా చోటు దక్కించుకోలేకపోయింది.

మొదటి లాక్‌డౌన్ తర్వాత, 2020లో, *అనుపమ*, *ఘుమ్ హై కిసీకే ప్యార్ మేయిన్*, *సాథ్ నిభానా సాథియా 2*, *ఇమ్లీ*, *పాండ్యా స్టోర్* వంటి కొత్త షోల ప్రసారం స్టార్ ప్లస్ తన స్థానాన్ని తిరిగి పొందడంలో సహాయపడింది.

## ప్రోగ్రామింగ్

2022 అక్టోబర్ 2 నుండి, స్టార్ ప్లస్ తన ఫిక్షన్ (కల్పిత) షోల ప్రసార సమయాన్ని వారంలో ఏడు రోజులకు పొడిగించింది. అప్పటి నుండి అన్ని షోలు ప్రతిరోజూ ప్రసారం చేయబడుతున్నాయి.

## మూలాలు

## బయటి లింకులు

* Official website